Organické duševné poruchy vrátane symptomatických (MKCH-10)

**F00 - F09: ORGANICKÉ DUŠEVNÉ PORUCHY VRÁTANE SYMPTOMATICKÝCH** patria do V. kapitoly MKCH-10 - Duševné poruchy a poruchy správania.

Organické duševné poruchy zahŕňajú celú škálu duševných porúch zoskupených na základe spoločnej dokázateľnej príčiny, ktorá je v chorobe, úraze alebo inom poškodení mozgu vedúcom k mozgovej dysfunkcii. Porucha funkcie môže byť primárna, ako je to pri chorobách, poraneniach a poškodeniach postihujúcich priamo a výlučne mozog; alebo je sekundárna, ako pri systémových chorobách a poruchách, pri ktorých je mozog len jeden z viacerých postihnutých orgánov alebo systémov.

*Demencia (F00 - F03)* je syndróm zapríčinený chorobou mozgu, zvyčajne chronickou alebo progresívnou, pri ktorom sa zhoršujú viaceré vyššie kôrové funkcie vrátane pamäte, myslenia, orientácie, chápania, rátania, kapacity učenia, jazyka a úsudku. Vedomie nie je zastreté. Poznávacie poruchy zvyčajne sprevádzajú, niekedy aj predchádzajú zhoršenie ovládania emócií, spoločenského správania a motivácie. Tento syndróm sa zjavuje pri Alzheimerovej chorobe, pri cerebrovaskulárnej chorobe a pri iných chorobách, ktoré prvotne alebo druhotne postihujú mozog. 
Podľa potreby sa používa doplnkový kód na identifikovanie základnej choroby.
Piaty znak kódu špecifikuje demenciu podľa pridružených príznakov:
:.x0 Bez pridružených príznakov
:.x1 Pridružené príznaky, prevažne bludy
:.x2 Pridružené príznaky, prevažne halucinácie
:.x3 Pridružené príznaky, prevažne depresia
:.x4 Iné pridružené alebo zmiešané príznaky

**F00* - DEMENCIA PRI ALZHEIMEROVEJ CHOROBE (G30.-†)**

Alzheimerova choroba je primárna degeneratívna choroba mozgu neznámej etiológie s charakteristickými neuropatologickými a neurochemickými črtami. Choroba sa začína nenápadne a pomaly, ale neprestajne sa vyvíja počas viac rokov.
:F00.0* - Demencia pri Alzheimerovej chorobe so skorým začiatkom  (G30.0†) - demencia pri Alzheimerovej chorobe so vznikom pred 65. rokom s relatívne rýchlo sa zhoršujúcim priebehom a výraznými poruchami kôrových funkcií.
::Alzheimerova choroba, 2. typ
::Presenilná demencia Alzheimerovho typu 
::Primárna degeneratívna demencia Alzheimerovho typu s presenilným nástupom
:F00.1* - Demencia pri Alzheimerovej chorobe s neskorým začiatkom (G30.1†) - demencia pri Alzheimerovej chorobe so začiatkom po 65. roku, zvyčajne koncom 70-tych rokov alebo neskôr, s pomalým postupom a s poruchou pamäti ako hlavnou črtou.
::Alzheimerova choroba, 1. typ
::Primárna degeneratívna demencia Alzheimerovho typu so začiatkom v séniu 
::Senilná demencia Alzheimerovho typu
:F00.2* - Demencia pri Alzheimerovej chorobe, atypický alebo zmiešaný typ (G30.8†)
:F00.9* - Nešpecifikovaná demencia pri Alzheimerovej chorobe (G30.9†)

**F01 - VASKULÁRNA DEMENCIA**

Cievna demencia je dôsledkom infarktovania mozgu zavineného vaskulárnou chorobou vrátane hypertenznej cerebrovaskulárnej choroby. Infarkty sú zvyčajne malé, ale majú kumulatívny účinok. Začiatok je zvyčajne vo vyššom veku.
Zahŕňa:
* artériosklerotickú demenciu
:F01.0 - Vaskulárna demencia s akútnym začiatkom - zvyčajne sa vyvíja rýchlo po sérii porážok či už na podklade mozgovej trombózy, embólie alebo krvácania. V zriedkavých prípadoch ju môže zapríčiniť jediné masívne krvácanie.
:F01.1 - Multiinfarktová demencia - má postupnejší začiatok, po viacerých prechodných ischemických epizódach a následnom nakopení lakún v mozgovom parenchýme.
::Prevažne kôrová demencia
:F01.2 - Subkortikálna vaskulárna demencia - zahŕňa prípady s anamnézou hypertenzie a ohniskami ischemického rozrušenia v hĺbkovej bielej hmote mozgových hemisfér. Mozgová kôra je zvyčajne zachovaná, čo kontrastuje s klinickým obrazom, ktorý sa môže veľmi podobať obrazu demencie pri Alzheimerovej chorobe.
:F01.3 - Zmiešaná kortikálna a subkortikálna cievna demencia
:F01.8 - Iná cievna demencia
:F01.9 - Nešpecifikovaná cievna demencia

**F02* - DEMENCIA PRI INÝCH CHOROBÁCH ZATRIEDENÝCH INDE**

Prípady demencie zavinené alebo pravdepodobne zavinené inými príčinami ako Alzheimerova choroba alebo cerebrovaskulárna choroba. Môže sa začať kedykoľvek v živote, ale iba zriedka v starobe.

:F02.0* - Demencia pri Pickovej chorobe (G31.0†) - progresívna demencia so začiatkom v strednom veku, charakterizovaná skorými, pomaly postupujúcimi zmenami povahy a sociálnym zlyhávaním s následným zhoršením intelektu, pamäťových a jazykových funkcií, s apatiou, eufóriou a dakedy s extrapyramídovými príznakmi.
:F02.1* - Demencia pri Creuzfeldovej-Jakobovej chorobe (A81.0†) - progresívna demencia s rozsiahlymi neurologickými príznakmi v dôsledku špecifických neuropatologických zmien, ktorých predpokladanou príčinou je prenosný pôvodca. Vzniká prevažne v strednom alebo vyššom veku, ale môže sa vyskytnúť kedykoľvek v dospelosti. Priebeh je subakútny, smrteľný počas jedného až dvoch rokov.
:F02.2* - Demencia pri Huntingtonovej chorobe (G10†) - demencia vzniká ako súčasť rozsiahlej degenerácie mozgu. Choroba sa prenáša jediným autozmálne dominantným génom. Príznaky sa typicky zjavujú v tretej a štvrtej dekáde. Progresia je pomalá, smrť nastáva zvyčajne počas 10 - 15 rokov.
::Demencia pri Huntingtonovej chorei
:F02.3* - Demencia pri Parkinsonovej chorobe (G20†) - demencia vznikajúca v priebehu rozvinutej Parkinsonovej choroby. Dosiaľ sa neukázali nijaké odlišujúce klinické znaky.
::Demencia pri
::: paralysis agitans
::: parkinsonizme
:F02.4* - Demencia pri chorobe vyvolanej vírusom ľudskej imunitnej nedostatočnosti [HIV] (B22.0†) - demencia, ktorá vznikla v priebehu choroby HIV bez inej súbežnej choroby, okrem infekcie HIV, ktorá by mohla vysvetliť klinické príznaky.
:F02.8* - Demencia pri iných špecifikovaných chorobách zatriedených inde
::Demencia pri
::: mozgovej lipidóze (E75.-†)
::: epilepsii (G40.-†)
::: hepatolentikulárnej degenerácii (E83.0†)
::: hyperkalciémii (E83.5†)
::: získanej hypotyreóze (E01, E03.-†)
::: intoxikáciách (T36 - T65†)
::: roztrúsenej skleróze (G35†)
::: neurosyfilise (A52.1†)
::: nedostatku niacínu (pellagra) (E52†)
::: polyarteritis nodosa (M30.0†)
::: systémovom lupus erythematosus (M32.-†)
::: trypanosomóze (B56.-†, B57.-†)
::: nedostatku vitamínu B12 (B53.8†)

**F03 - NEŠPECIFIKOVANÁ DEMENCIA**
:Presenilná
:: demencia NS
:: psychóza NS
:Primárne degeneratívna demencia NS
:Senilná
:: demencia
:: NS
:: depresívny alebo paranoidný typ
:: psychóza NS
Nezahŕňa:
* senilnú demenciu s delíriom alebo akútnym stavom zmätenosti (F05.1)
* senilitu NS (R54)

**F04 - ORGANICKÝ AMNESTICKÝ SYNDRÓM NEZAVINENÝ ALKOHOLOM ALEBO INÝMI PSYCHOAKTÍVNYMI LÁTKAMI**

Syndróm nápadného zhoršenia novopamäte aj staropamäte so zachovaním bezprostredného rozpamätania; znížená schopnosť naučiť sa novú látku a dezorientovanosť v čase. Výraznou črtou môže byť konfabulácia, ale vnímanie a iné poznávacie funkcie vrátane intelektu sú zvyčajne nedotknuté. Prognóza závisí od priebehu základnej poruchy.
:Korsakovova psychóza alebo syndróm, nealkoholický
:Nezahŕňa:
:: amnéziu
::: NS (R41.3)
::: anterográdnu (R41.1)
::: disociatívnu (F44.0)
::: retrográdnu (R41.2)
:: Korsakovov syndróm
::: vyvolaný alkoholom alebo nešpecifikovaný (F10.6)
::: vyvolaný inými psychoaktívnymi látkami (F11 - F19) so spoločným štvrtým číslom .6)

**F05 - DELÍRIUM NEZAVINENÉ ALKOHOLOM ALEBO INÝMI PSYCHOAKTÍVNYMI LÁTKAMI**

Etiologicky nešpecifikovaný organický mozgový syndróm charakterizovaný súbežnými poruchami vedomia a pozornosti, vnímania, myslenia, pamäte, psychomotoriky, emócií a spánkového rytmu. Trvanie je rozličné a závažnosť kolíše od miernej až po veľmi ťažkú.
:Zahŕňa:
::akútny(u) alebo subakútny(u)
::: mozgový syndróm
::: stav zmätenosti (nealkoholický)
::: infekčnú psychózu
::: organickú reakciu
::: psychoorganický syndróm
:Nezahŕňa:
:: alkoholické alebo nešpecifikované delírium tremens (F10.4)

:F05.0 - Delírium opísané ako nenadsadené na demenciu
:F05.1 - Delírium nadsadené na demenciu - poruchy spĺňajúce kritériá uvedené vyššie, ale vznikajúce v priebehu demencie (F00 - F03)
:F05.8 - Iné delírium
::Delírium so zmiešanou etiológiou
:F05.9 - Nešpecifikované delírium

**F06 - INÉ DUŠEVNÉ PORUCHY ZAPRÍČINENÉ POŠKODENÍM A DYSFUNKCIOU MOZGU A SOMATICKOU CHOROBOU**

Zahŕňa najrozličnejšie poruchy v príčinnej súvislosti s poškodením mozgu v dôsledku primárnej mozgovej choroby, systémovej choroby sekundárne postihujúcej mozog, exogénnych toxických látok alebo hormónov, endokrinných porúch alebo iných somatických chorôb.
:Nezahŕňa: 
::spojené s
::: delíriom (F05.-)
::: demenciou, ako sa klasifikuje v F00 - F03 v dôsledku požívania alkoholu a iných psychoaktívnych látok (F10 - F19)

:F06.0 - Organická halucinóza - porucha s pretrvávajúcimi alebo vracajúcimi sa halucináciami, zvyčajne zrakovými alebo sluchovými, ktoré vznikajú pri jasnom vedomí a subjekt k nim môže ale nemusí byť kritický. Môže vzniknúť bludné spracovanie halucinácií, ale bludy nedominujú v klinickom obraze; rozpoznanie býva zachované.
::Organický halucinačný stav (nealkoholický)
::Nezahŕňa:
::: alkoholickú halucinózu (F10.5)
::: schizofréniu (F20.-)
:F06.1 - Organická katatónna porucha - porucha so zníženou (stupor) alebo zvýšenou (vzrušenie) psychomotorickou aktivitou spojenou s katatónnymi príznakmi. Extrémy psychomotorickej poruchy sa môžu striedať.
::Nezahŕňa:
::: katatónnu schizofréniu (F20.2)
:::stupor
:::: NS (R40.1)
:::: disociatívny (F44.2)
:F06.2 - Organická porucha s bludmi (podobná schizofrénii) - porucha, pri ktorej v klinickom obraze dominujú pretrvávajúce alebo vracajúce sa bludy. Bludy môžu byť sprevádzané halucináciami. Môžu byť prítomné aj daktoré príznaky pripomínajúce schizofréniu, ako bizarné halucinácie a poruchy myslenia.
::Paranoické a paranoicko-halucinačné organické poruchy
::Schizofrénii podobná psychóza pri epilepsii
::Nezahŕňa:
::: poruchu
:::: akútnu a prechodne psychotickú (F23.-)
:::: pretrvávajúcu s bludmi (F22.-)
:::: psychotickú vyvolanú drogami (F11 - F19 so spoločným štvrtým číslom .5)
::: schizofréniu (F20.-)
:F06.3 - Organické poruchy nálady (afektívne) - poruchy charakterizované zmenou nálady alebo afektivity, zvyčajne sprevádzané zmenou celkovej úrovne aktivity, či už depresívnou, hypomanickou, manickou alebo bipolárnou. Poruchy vznikajú ako dôsledok organickej choroby.
::Nezahŕňa:
::: neorganické alebo nešpecifikované poruchy nálady
:F06.4 - Organická úzkostná porucha - porucha s charakteristickými znakmi generalizovaného stavu úzkosti (F41.1), panickej poruchy (F41.0) alebo kombinácie oboch. Porucha vzniká v dôsledku organickej choroby.
::Nezahŕňa:
::: neorganické alebo nešpecifikované úzkostné stavy (F41.-)
:F06.5 - Organická disociatívna porucha - porucha charakterizovaná čiastočnou alebo úplnou stratou normálnej integrácie medzi spomienkami z minulosti, vedomím identity, bezprostrednými pocitmi a ovládaním pohybov
tela (pozri F44.-). Porucha vzniká v dôsledku organickej choroby.
::Nezahŕňa:
::: neorganické alebo nešpecifikované disociatívne konverzné poruchy (F44.-)
:F06.6 - Emočná labilita (asténia) na organickom podklade - porucha charakterizovaná emočnou inkontinenciou alebo labilitou, zvýšenou unaviteľnosťou a škálou nepríjemných telesných pocitov (napr. ošiaľom) a bolestí. Porucha vzniká ako dôsledok organickej choroby.
::Nezahŕňa:
::: neorganické alebo nešpecifikované somatoformné poruchy (F45.-)
:F06.7 - Ľahké poruchy poznávania - poruchu charakterizuje zhoršenie pamäti, ťažkosti pri učení a znížená schopnosť sústredenia na určitú úlohu po dlhší čas. Pri pokusoch o psychický výkon sa často pociťuje duševná vyčerpanosť, učenie nového sa subjektívne prežíva ako namáhavé, aj keď objektívne úspešné. Žiaden z uvedených príznakov je nie taký závažný, aby oprávňoval na diagnózu demencie (F00 - F03) alebo delíria (F05.-). Táto diagnóza by sa mala stanovovať len v spojitosti so špecifikovanou somatickou chorobou; nemala by sa používať pri ktorejkoľvek psychickej poruche alebo poruche správania zatriedenej pod F10 - F99. Porucha môže predchádzať, sprevádzať alebo nasledovať najrozličnejšie infekčné a somatické choroby, cerebrálne a systémové, ale priamy dôkaz mozgového postihnutia nebýva nevyhnutne prítomný. Dá sa odlíšiť od postencefalitického syndrómu (F07.1) a syndrómu po otrase mozgu (F07.2) svojou odlišnou etiológiou, obmedzenejším rozsahom väčšinou miernejších príznakov a zvyčajne kratším trvaním.
:F06.8 - Iné špecifikované psychické poruchy zapríčinené poškodením a dysfunkciou mozgu a somatickou chorobou
::Epileptická psychóza NS
:F06.9 - Nešpecifikovaná psychická porucha zapríčinená poškodením a dysfunkciou mozgu a somatickou chorobou
::Organický(á)
::: mozgový syndróm NS
::: mentálna porucha NS

**F07 - [[Porucha osobnosti|PORUCHY OSOBNOSTI A SPRÁVANIA ZAPRÍČINENÉ CHOROBOU, POŠKODENÍM A DYSFUNKCIOU MOZGU]]**

Zmeny osobnosti a správania môžu byť zvyškovou alebo sprievodnou poruchou mozgovej choroby alebo poškodenia či dysfunkcie mozgu.

:F07.0 - Porucha osobnosti organického pôvodu - poruchu charakterizujú významné zmeny premorbídnych návykových vzorov správania príslušnej osoby vrátane prejavov emócií, potrieb a impulzov. Súčasťou klinického obrazu môže byť i zhoršenie poznávania a myslenia, zmeny sexuálneho záujmu.
::Organická
::: pseudopsychopatická osobnosť
::: pseudoretardovaná osobnosť
::Syndróm
::: frontálneho laloka
::: limbickej epileptickej osobnosti
::: lobotómie
::: postleukotomický
::Nezahŕňa:
::: trvalú zmenu osobnosti po
:::: katastrofickom zážitku (F62.0)
:::: psychiatrickej chorobe (F62.1)
::: syndróm po otrase mozgu (F07.2)
::: postencefalitický syndróm (F07.1)
::: špecifickú poruchu osobnosti (F60.0)
:F07.1 - Postencefalitický syndróm - reziduálna nešpecifická a variabilná zmena správania po zotavení z vírusovej alebo bakteriálnej encefalitídy. Reverzibilnosť syndrómu je najdôležitejším rozdielom oproti organickým poruchám osobnosti.
::Nezahŕňa:
::: poruchu osobnosti organického pôvodu (F07.0)
:F07.2 - Syndróm po otrase mozgu - syndróm vzniká po úraze hlavy zvyčajne so stratou vedomia a zahŕňa škálu pestrých príznakov, ako je bolesť hlavy, ošiaľ, vyčerpanosť, dráždivosť, ťažkosti s koncentráciou a vykonávaním psychických úloh, zhoršenie pamäti, nespavosť a znížená tolerancia stresu, emočného vzrušenia a alkoholu.
::Postkontúzny syndróm (encefalopatia)
::Posttraumatický mozgový syndróm, nepsychotický
:F07.8 - Iné organické poruchy osobnosti a správania zavinené chorobou, poškodením a dysfunkciou mozgu
::Organická afektívna porucha pravej hemisféry
:F07.9 - Nešpecifikovaná organická porucha osobnosti a správania zavinená chorobou, poškodením a dysfunkciou mozgu
::Organický psychosyndróm

**F09 - NEŠPECIFIKOVANÁ ORGANICKÁ ALEBO SYMPTOMATICKÁ PSYCHICKÁ PORUCHA**

Psychóza
* organická NS
* symptomatická NS
Nezahŕňa:
* psychózu NS (F29)

## Zdroje
* Národné centrum zdravotníckych informácií
*  
* ICD-10 - stránka WHO 

Kategória:MKCH-10
Kategória:Psychiatria